
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης παραλίας στη 
θέση Αλιές Κοινότητας Τουλιάτων του Νομού Κεφαλληνίας. ... 1 

Δημιουργία ζώνης παραλίας στη θέση ΧΑΒΑΝΙΑ Αγ. Νικολάου Νομού 
Λασιθίου. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3644 (1) 


Καθορισμός των ορίων αιγιαλού και δημιουργία ζώνης παραλίας στη 
θέση Αλιές Κοινότητας Τουλιάτων του Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
' Εχοντας υπόψη: 

1. Τις διατάξεις των άρθρων 1 και 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) Του άρθρουίδ του'Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 24.10.1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψϊας», που 
καθόρισε τα όρια του αιγιαλού και της παραλίας στην περιοχή 
Αλατιές Κοινότητας Τουλιάτων και το από Αύγουστο 1985 με 
κλίμακα 1:500 τοπογραφικό διάγραμμα του Γιάννη Κασιμάτη μη¬ 
χανικού τοπογράφου που θεωρήθηκε την 24.10.1985 από τη Διεύ¬ 
θυνση Τεχνικών Υπηρεσιών της Νομαρχίας Κεφαλληνίας και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 187.2/47/86/11.2.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 ρμοδιότητας 
των Νομαρχών, αντικειμένων τινών αρμοδιότητας του Υπουργού Οικο¬ 
νομικών, του Β.Δ. 704/1970 και του άρθρου 1 παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 24.10.1985 έκθεση της Επιτροπής Καθο¬ 
ρισμού των ορίων του αιγιαλού και παραλίας και θέσεων αμμοληψϊας, 
καθώς και το από Αύγουστο 1985 τοπογραφικό διάγραμμα, που τη 
συνοδεύει, το οποίο συντάχθηκε από το Γιάννη Κασιμάτη μηχανικό, με 
κλίμακα 1:500 και θεωρήθηκε την 24.10.1985 από τη Διεύθυνση 


Τεχνικών Υπηρεσιών της Νομαρχίας Κεφαλληνίας επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση Αλατιές Κοινότητας Τουλιάτων και με κόκκινη γραμμή τα 
όρια της παραλίας στην ίδια θέση, πλάτους 20 μ. 

2. Η απόφαση αυτή μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Αργοστόλι, 21 Ιουλίου 1986 
Ο Νομάρχης 
ΗΛΙΑΣ ΜΠΕΡΙΑΤΟΣ 


ΕΚΘΕΣΗ 

Επιτροπής καθορισμού των ορίων και παραλίας άρθρου 74 Πρ. Διατάγ¬ 
ματος 636/77 νομ. Κεφαλληνίας. 

Καθορισμός, για πρώτη φορά, των ορίων του αιγιαλού και παρα¬ 
λίας στη θέση Αλατιές Κοινότητας Τουλιάτων, μπροστά από την 
ιδιοκτησία των Αφών Πανταζάτου. 

Στο Αργοστόλι σήμερα την 24.10.1985, ημέρα Πέμπτη, οι υπογεγραμ¬ 
μένοι: 

1. Νικόλαος Τουρίκης Οικον. Έφορος Αργοστολιού, ως Πρόεδρος. 

2. Κώστας Παπαζαφειράτος Δ/ντής Τεχνικών Υπηρεσιών Νο¬ 
μαρχίας Κεφαλληνίας, ως μέλος και 

3. Αχιλλέας Σπυρόπουλος Λιμενάρχης Κεφαλληνίας, ως μέλος, αποτε- 
λούντες την Επιτροπή καθορισμού των ορίων αιγιαλού και παραλίας, σύμ¬ 
φωνα με τις διατάξεις του άρθρου 74 του Πρ. Δ/τος 636/77, που συγκλή¬ 
θηκε έπειτα από σχετική πρόσκληση του Προέδρου της, λαβόντες υπόψη: 

1) Την από 11.9.1985 αίτηση των Αφών Πανταζάτου, ιδιοκτήτου 
παραθαλάσσιας έκτασης στη Αλατιές Κοινότητας Τουλιάτων, με την οποία 
ζητείται ο καθορισμός των ορίων του αιγιαλού στην περιοχή αυτή. 

2) Τα συνταχθέντα από τον Τοπογράφο Μηχανικό Γιάννη Κασιμάτη 
τον Αύγουστο 1985 τοπογραφικά και υψομετρικά διαγράμματα της 
παραπάνω περιοχής, σε μία πινακίδα, με κλίμακα 1:500, ηλεγμένα για 
την ακρίβεια της αποτύπωσης από το Βασίλη Πινιατώρο Τοπογράφο 
Μηχανικό Δ.Τ.Ϋ. Νομ. Κεφαλληνίας την 23.9.1985 και θεωρημένα 
από το Διευθυντή Τεχνικών Υπηρεσιών Ν. Κεφαλληνίας την 24.10. 
1985, όπως ορίζουν οι διατάξεις του άρθρου 20 του Ν. 719/77. 

3) Τις διατάξεις του Α.Ν. 2344/40, όπως τροποποιήθηκε και 
συμπληρώθηκε μεταγενέστερα καθώς και τη σχετική με αυτόν Δικα¬ 
στηριακή και Διοικητική Νομολογία. 

4) Την αντίληψη που δημιουργήθηκε, κατά την επιτόπια μετάβασή 
μας στην παραπάνω θέση, σχετικά με το πλάτος της βρέχόμενης από 
το χειμέριο κύμα ξηράς και με τα λοιπά συναφή στοιχεία, ήτοι: 

α) Τη μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του αιγιαλού. 

γ) Την κατάσταση του θαλασσίου χώρου. 

δ) Το γεγονός ότι δε βρέθηκαν στοιχεία παλαιών διαγραμμάτων για 
προηγούμενο καθορισμό στην ίδια θέση του αιγιαλού και παραλίας. 

ε) Το ύφος του χειμμερίου κύματος σε συνάρτηση με το ανάπτυγμα 
του πελάγους στη θέση αυτή και το γεγονός ότι οι άνεμοι που επηρεά¬ 
ζουν τον κυμάτισμά είναι από Νοτιοδυτικοί ως Βορειοδυτικοί. 

στ) Τη μη ύπαρξη καθορισμών ορίων αιγιαλού και παραλίας εκατέ¬ 
ρωθεν της εξεταζομένης περιοχής. 

η) Τη μη ύπαρξη κτισμάτων στην περιοχή του καθορισμού. 

θ) Την ανάγκη ύπαρξης ζώνης παραλίας τουλάχιστον 20 μ. πλά¬ 
τους για τη δημιουργία δρόμου και κατάλληλης υποδομής για την 
προβλεπόμενη ανάπτυξη της περιοχής όπως προβλέπει και ο 
Ν.2344/40 αρ. 7 παρ. 1, αποφασίζουμε: 

1) καθορίζουμε στο πιο πάνω αναφερόμενο τοπογραφικό διάγραμμα: 


α) Την οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, 8, 9, της οποίας οι κορυφές εξασφαλίζονται 
από σταθερά σημεία. 

β) Τήν οριογραμμή της παραλίας με κίτρινη συνεχή πολυγωνική 
γραμμή, 1', 2’, 3 ’, 4', 5', 6 ', 7', 8 ', 9 ' της οποίας οι κορυφές 
εξασφαλίζονται από σταθερά σημεία. 

2) Αποφαινόμαστε ότι δεν υπάρχει στη θέση αυτή παλαιός Αιγιαλός. 

Η Επιτροπή 

Ο Πρόεδρος Τα Μέλη 

Ν. ΤΟΥΡΙΚΗΣ Κ. ΠΑΠΑΖΑΦΕΙΡΑΤΟΣ 

ΑΧ. ΣΠΤΡΟΠΟΥΛΟΣ 

ΚΕΦΑΛΛΗΝΙΑ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2671 (2) 

Δημιουργία ζώνης παραλίας στη θέση ΧΑΒΑΝΙΑ Αγ. Νικολάου Νομού Λα- 

σιθίου. 

Ο ΝΟΜΑΡΧΗΣ ΛΑΣΙΘΙΟΤ 
' Εχοντας υπόψη: 

1. Τις διατάξεις του άρθρου 6 του Α.Ν. 2344/1940 «περί αιγιαλού 
και παραλίας», όπως ισχύει μετά την τροποποίησή του με τις διατάξεις του 
άρθρου 13 του Ν. 1078/1980 και του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της Ο. 208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την 838/17.5.1983 απόφασή μας (ΦΕΚ 546/25.10.83 τ. Α') 
σχετικά με τον καθορισμό των ορίων του αιγιαλού στη θέση ΧΑΒΑΝΙΑ 
Αγ. Νικολάου. 

4. Τις διατάξεις του άρθρου 1 παράγραφος 1 του Ν. 3200/1955 
(97/Α/1955) «περί διοικητικής αποκεντρώσεως» σε συνδυασμό με 
τις διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παρ. 1 του Ν. 3200/1955 αρμοδιότητας των 
Νομαρχών, αντικειμένων τινών αρμοδιότητας του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π; Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 25.1.1977 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη- 
ψίας, καθώς και το από το Φεβρουάριο 1975 τοπογραφικό διάγραμμα, 
που τη συνοδεύει, το οποίο συντάχθηκε από το Νικ. Ματζάκο και 
Δημ. Σταυρόπουλο Τεχνικό Β' Υπουργ. Οικονομικών, με κλίμακα 
1:500 και θεωρήθηκε τη 10.4.1975 από το Γρηγόριο Ξηρογιάννη 
Νομομηχανικό του Υπουργείου Οικονομικών, επί του οποίου η πιο 
πάνω Επιτροπή καθόρισε με κίτρινη γραμμή τα όρια της παραλίας 
στη θέση ΧΑΒΑΝΙΑ Αγ. Νικολάου. 

2. Η απόφαση αυτή, μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1980. 

Αγ. Νικόλαος, 5 Ιουνίου 1984 
Ο Νομάρχης 
ΝΙΚΟΣ ΣΑΡΑΝΤΗΣ 


ΕΚΘΕΣΗ 

Καθορισμού ορίων αιγιαλού και παραλίας άρθρου 5 Α.Ν. 263/68. 

Στον Άγιο Νικόλαο σήμερα την 25 Ιανουάριου 1977 ημέρα Τρίτη 
και ώρα 10 π.μ. οι υπογραμμένοι: 

1) Εμμανουήλ Γιγουρτσής Οικον. Έφορος Λασιθίου με βαθμό 5ο. 

2) Νικόλαος Πρόκοπάκης Δ/ντής Τεχνικών Υπηρεσιών Ν. λασιθίου με 
6ο βαθμό. · 

3) Ιωάννης Κοντογιάννης Λιμενάρχης Αγίου Νικολάου Ανθ/χος Λ.Σ., 
αποτελούντες την κατ’ άρθρου 5 του Α.Ν. 263/68 επιτροπή καθορισμού 
της οριογραμμής αιγιαλού και . παραλίας, μεταβάντες σήμερον στην πε¬ 
ριοχή «ΧΑΒΑΝΙΑ» Αγίου Νικολάου Ν. Λασιθίου και Λαβόντες υπόψη: 

1) Το κατά το μήνα Φεβρουάριο 1975 συνταγμένο τοπογραφικό 
διάγραμμα από τους Νικ. Ματζάκο τοπ/φο Μηχ/κό και Δημ. Σταυρό¬ 
πουλο τεχνικό Ε' και θεωρημένο από το Νομομηχανικό του Υπουρ¬ 
γείου Οικονομικών Γρηγ. Ξηρογιάννη. 

2) Τη μορφολογική του εδάφους κατάσταση. 

3) Το υπ’ αριθ. Φ. 187.2/481/76/7.12.1976 έγγραφο του 
Αρχηγείου Ναυτικού, προβήκαμε: 

Στη χάραξη των οριογραμμών αιγιαλού και παραλίας σύμφωνα με 
τον Α.Ν. 2344/40 όπως αυτές φαίνονται στο συνημμένο διάγραμμα 
με κόκκινη και κίτρινη γραμμή αντίστοιχα. 

Οι κορυφές των οριογραμμών αιγιαλού και παραλίας εξαρτώνται από 
σταθερά σημεία. 

Εξαιρούνται της λωρίδας της παραλίας τα περιλαμβανόμενα σ’ αυτή 
κτίσματα ή τμήματα σύμφωνα με το άρθρο 5 παρ. 1 Α.Ν. 2344/40 
μετά από γνωμοδότηση Ν.Σ.Κ.'630/64. 

Αφού συντάχθηκε το παρόν υπογράφεται ως ακολούθως. 

Η Επιτροπή 

Ο Πρόεδρος Τα μέλη 

ΕΜΜ. ΓΙΓΟΥΡΤΣΗΣ ΙΩΑΝ. ΚΟΝΤΟΓΙΑΝΝΗΣ 

ΝΙΚ. ΠΡΟΚΟΠΑΚΗΣ 




ΤΟΠΟΓΡΑΦΙΚΟΝ ΔΙΑΓΡΑΜΜΑ 

ΠΕΡΙΟΧΗΣ "ΧΑΒΑΝΙΑ, ■ ΑΓΙΟΤ ΝΙΚΟΛΑΟΥ 
ΝΟΜΟΥ ΛΑΣΙΘΙ ΟΥ ΝΗΣΟΥ ΚΡΗΥΗΣ ΑΡΜΟΔΙΟ- 
ΤΗΤΟΣ ΟΙΚΟΝΟΜΙΚΗΣ ΕΦΟΡΙΑΣ ΛΑΣΙΘΙΟΥ 
ΠΡΟΣ ΚΑΘΟΡΙΣΜΟΝ Αΐ ΓΙΑΛΟΥ 9 ΠΑΡΑΛΙΑΣ 























